Document ID: 31988R2276

*****
ΚΑΝΟΝΙΣΜΟΣ (ΕΟΚ) αριθ. 2276/88 ΤΗΣ ΕΠΙΤΡΟΠΗΣ
της 25ης Ιουλίου 1988
που τροποποιεί τον κανονισμό (ΕΟΚ) αριθ. 4122/77 σχετικά με τις ποσοστώσεις εισαγωγής στα πλαίσια των ποσοτικών περιορισμών (Περίοδος εμπορίας αλιείας 1988)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 360/86 του Συμβουλίου της 17ης Φεβρουαρίου 1986 για τη θέσπιση των διατάξεων εφαρμογής από την Ισπανία και την Πορτογαλία των ποσοτικών περιορισμών στον τομέα των προϊόντων αλιείας (1), όπως τροποποιήθηκε από τον κανονισμό (ΕΟΚ) αριθ. 4064/86 (2), και ιδίως το άρθρο 2,
Εκτιμώντας:
ότι το άρθρο 2 παράγραφος 3 του κανονισμού (ΕΟΚ) αριθ. 360/86 προβλέπει τη δυνατότητα να αναθεωρείται κατά τη διάρκεια του έτους ο όγκος των ποσοστώσεων καθώς και η τριμηνιαία κατανομή τους, που καθορίζονται με τον κανονισμό (ΕΟΚ) αριθ. 4122/87 της Επιτροπής (3)·
ότι η Πορτογαλία υπέβαλε αίτηση με σκοπό να αυξηθεί κατά 150 τόνους το ύψος των ποσοστώσεων για κατεψυγμένα φιλέτα μερλούκιων του γένους Merluccius spp., το οποίο καθορίστηκε για την περίοδο εμπορίας 1988· ότι πρέπει, επομένως, να προσαρμοστεί ανάλογα το ύψος της εν λόγω ποσόστωσης καθώς και η τριμηνιαία κατανομή της·
ότι, σύμφωνα με το άρθρο 363 παράγραφος 1 της πράξης προσχώρησης της Ισπανίας και της Πορτογαλίας, η Πορτογαλία μπορεί να διατηρεί έναντι των τρίτων χωρών ποσοτικούς περιορισμούς για ορισμένα προϊόντα· ότι η Πορτογαλία εισήγαγε αίτηση για την κατάργηση των ποσοτικών περιορισμών στα καλαμάρια και τα κατεψυγμένα Illex spp.· ότι θα πρέπει του λοιπού, γι' αυτά τα είδη, να καταργηθεί η σχετική ποσόστωση καθώς και η τριμηνιαία κατανομή της όπως αναφέρεται στον κανονισμό (ΕΟΚ) αριθ. 4122/87·
ότι, τα προβλεπόμενα μέτρα στον παρόντα κανονισμό είναι σύμφωνα με την γνώμη της Επιτροπής Διαχείρισης Προϊόντων Αλιείας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Στον πίνακα του μέρους Β του παραρτήματος του κανονισμού (ΕΟΚ) αριθ. 4122/87, τα αριθμητικά στοιχεία που αφορούν κατεψυγμένα φιλέτα μερλουκίων του γένους Merluccius spp., που υπάγονται στον κωδικό ΣΟ 0304 20 57 αντικαθίστανται από τα ακόλουθα:
1.2,5 // // // «Ετήσια ποσόστωση
εισαγωγής // Τριμηνιαία κατανομή
// // // 1.2.3.4.5 // // 1 // 2 // 3 // 4 // // // // // // 310 // 40 // 40 // 115 // 115» // // // // //
2. Στον πίνακα που αναφέρεται στο τμήμα Β του παραρτήματος του κανονισμού (ΕΟΚ) αριθ. 4122/87, η γραμμή και οι αριθμοί σχετικά με τα καλαμάρια (Ommastrephes spp., Loligo spp., Nototodarus spp., Sepiotenthis spp.) και κατεψυγμένα Illex spp. των κωδικών ΣΟ 0307 49 31, 0307 49 33, 0307 49 39, 0307 49 51, 0307 49 59 και 0307 99 11, καταργούνται.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 25 Ιουλίου 1988.

Labels: 3
18
17
6